Илия Бешков
Отворен прозорец

chitanka.info

Трудно е като остане човек сам. Той обича мислите си, а се бои от тях. И основателно! Те не му позволяват да бъде лекомислен — най-невинното и чисто състояние.

Мисълта замества всички врагове. Тя ги ражда и създава — без нея те не съществуват.

Тая вечер бях радостен и само като помислих за радостта — тя се разпиля. Мисълта е най-злият порядък, най-досадната чистница и съпруга. Из нейната замислена, омрачена и смръщена утроба не се е родило нито веднъж детето на радостта. Радостта не е утробна. Мислещият печели много и губи всичко!…

март 1953

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.